hotchpotch/miracl-hf-unified huggingface dataset:
กล้วยลาตุนดัน
กล้วยลาตุนดัน (Latundan bananas) หรือกล้วยตุนดัน (Tundan) กล้วยไหม (Silk bananas) ปีซังรายาเซอเระห์ (Pisang raja sereh) กล้วยมันซานา (Manzana bananas) กล้วยแอปเปิ้ล (Apple bananas) เป็นกล้วยลูกผสมที่พบในฟิลิปปินส์ เป็นกล้วยสายพันธุ์ที่พบได้ทั่วไปในฟิลิปปินส์ คู่กับ กล้วยลากาตันและกล้วยซาบา
กล้วยลาตุนดันสูง 10- 13 ฟุต ต้องการแสงแดดจัด ดอกสีเหลือง ผลค่อนข้างเป็นทรงกระบอก เปลือกเหลืองเมื่อสุก ผลเล็กกว่า กล้วยลากาตัน และ กล้วยหอมเขียว ผลมีรสเปรี้ยว คล้ายแอปเปิ้ล
ในการจัดจำแนกแบบเดิม กล้วยลาตุนดันเคยใช้ชื่อ "Musa sapientum" ซึ่งต่อมา พบว่า "Musa sapientum" เป็นลูกผสมของกล้วย "Musa balbisiana" และ "Musa acuminata" ไม่ถือเป็นสปีชีส์ กล้วยลาตุนดันเป็นลูกผสมทริปพลอยด์ (AAB) ชื่อเต็มคือ "Musa acuminata" × "M. balbisiana" (AAB Group) 'Silk'.
ผลรับประทานได้ ปลูกเป็นพืชสวน
กีฬาสกีลีลาในโอลิมปิกฤดูหนาว 2018
กีฬาสกีลีลาในโอลิมปิกฤดูหนาว 2018 เป็นการแข่งขันกีฬาสกีลีลาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 9–23 กุมภาพันธ์ พ.ศ. 2561 โดยได้จัดขึ้นที่ สวนหิมะโบกวัง
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 11 รายการ คือ ประเภททีมชาย 5 รายการ และประเภททีมหญิง 5 รายการ โดยแต่ละรายการจะมีนักกีฬา 268 คน จาก 27 ประเทศ
ตารางข้างล่างนี้เป็นตารางการแข่งขันทั้งหมด 10 รายการ
มีนักกีฬาทั้งหมด 268 คนจาก 27 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
คลูโด
เกมนักสืบหัวเห็ด หรือ คลูโด (Cluedo หรือ Clue ในเวอร์ชันของอเมริกาเหนือ) เป็นเกมกระดานแนวฆาตกรรมสืบสวนสอบสวน สำหรับผู้เล่น 3 - 6 คน คิดค้นเมื่อปี 1949 โดย แอนโทนี เออร์เนสต์ แพรตต์ และวางจำหน่ายครั้งแรกในปี 1950 โดยบริษัทแรกที่ผลิตเกมคือ วัดดิงตันส์ ในสหราชอาณาจักร ปัจจุบันสิทธิของการผลิตตกเป็นของฮัสโบร
ตัวเกมมีวัตถุประสงค์ให้ผู้เล่นหาตัวคนร้าย สถานที่เกิดเหตุ และใช้อาวุธใดในการฆาตกรรม และด้วยวัตถุประสงค์นี้เองที่ทำให้เกมนี้ได้รับความนิยม จนกระทั่งมีการนำไปทำเป็นนวนิยาย ภาพยนตร์ ละครโทรทัศน์ อัลบั้มเพลง รายการเกมโชว์ทางโทรทัศน์ และยังได้พัฒนาเป็นเกมบนคอมพิวเตอร์และสมาร์ตโฟนอีกด้วย
ในปี 1944 แอนโทนี เออร์เนสต์ แพรตต์ นักดนตรีชาวอังกฤษ ได้จดสิทธิบัตรเกมกระดานแนวฆาตกรรมสืบสวนสอบสวน เมอร์เดอร์ (Murder!) ซึ่งเป็นต้นแบบของคลูโดในปัจจุบัน และหลังจากนั้นไม่นานเขาและเอลวา แพรตต์ ภรรยาได้ร่วมกันคิดค้นเกมกระดานใหม่ โดยนำเสนอให้ผู้จัดการของวัดดิงตันส์ นอร์มัน วัตสัน และนอร์มันได้ทำการซื้อทันที และได้จัดจำหน่ายในชื่อ คลูโด (Cluedo) โดยชื่อนี้มาจากคำว่า Clue ที่แปลว่า เงื่อนงำ อันมาจากลักษณะของเนื้อเรื่องที่เป็นเหตุการณ์ฆาตกรรมที่มีเงื่อนงำ และคำว่า Ludo ซึ่งเป็นภาษาละติน แปลว่า ฉันเล่น ซึ่งก็มาจากลักษณะของเกมที่มีส่วนคล้ายเกมเกมกระดานในชื่อลูโด
ในชุดเกมนี้จะประกอบไปด้วย กระดานที่จะแสดงห้องต่างในคฤหาสน์ชนบทแห่งหนึ่งของอังกฤษ ชื่อ "คฤหาสน์ทิวดอร์" ซึ่งตั้งอยู่ที่เมืองแฮมป์เชอร์ ประเทศอังกฤษ ซึ่งเหตุการณ์เกิดขึ้นในปี 1926 หมากเดิน 6 ตัว คละสีกันซึ่งมี สีแดง สีน้ำเงิน สีเขียว สีเหลือง สีม่วง สีขาว หมากอาวุธ 6 ชนิด(บางก็เป็นไพ่เล็กๆ แสดงอาวุธ) ไพ่ห้องในคฤหาสน์ 9 ใบ ไพ่คนร้าย 6 ใบ ไพ่อาวุธ 6 ใบ ลูกเต๋า 2 ลูก ซองเอกสารสำหรับใส่ไพ่ที่จะกำหนดว่า ใครเป็นผู้ร้าย ฆาตกรรมสถานที่ใด ใช้อะไรในการฆ่า และกระดาษตารางโน้ตสำหรับใช้ในการสอบสวน ซึ่งผู้เล่นสามารถไม่ใช้มันในการเล่นได้
ในแต่ละเวอร์ชันก็จะมีตัวละครแตกต่างกันออกไป ซึ่งขึ้นอยู่กับผู้ผลิตในแต่ละประเทศ แต่จะมีตัวละครมาตรฐานอยู่ 6 ตัวดังนี้
ในแต่ละเวอร์ชันก็จะมีอาวุธแตกต่างกันออกไป บางเวอร์ชันมีถึง 9 ชิ้น ซึ่งขึ้นอยู่กับผู้ผลิตในแต่ละประเทศ แต่จะมีอาวุธมาตรฐานอยู่ 6 ชิ้นดังนี้
ในแต่ละเวอร์ชันก็จะมีห้องแตกต่างกันออกไป ซึ่งขึ้นอยู่กับผู้ผลิตในแต่ละประเทศ แต่จะมีห้องมาตรฐานอยู่ 9 ห้องดังนี้
† ‡ "เป็นช่องทางลับที่สามารถข้ามไปได้โดยไม่ต้องทอดลูกเต๋า"
อาการกลัวงู
อาการกลัวงู () เป็นโรคกลัวอย่างหนึ่ง ทั้งนี้ พึงแยกแยะระหว่างผู้ไม่ชอบงูหรือกลัวพิษงูหรืออันตรายที่เกี่ยวข้องกับงู ผู้มีอาการกลัวงูไม่เพียงแต่กลัวเมื่อสัมผัสตัวเป็น ๆ เท่านั้น แต่ยังกลัวการคิดถึงงู หรือเห็นงูในวิดีทัศน์หรือภาพนิ่ง
ผู้ใหญ่หนึ่งในสามมีอาการกลัวงู ทำให้อาการกลัวงูเป็นโรคกลัวที่มีรายงานมากที่สุด นักวิทยาศาสตร์ตั้งทฤษฎีไว้ว่าสัตว์เลี้ยงลูกด้วยนมมีปฏิกิริยาสัญชาตญาณต่องู ซึ่งสำคัญต่อการดำรงชีพเพราะทำให้สามารถระบุภัยคุกคามอันตรายเช่นนี้ได้ทันที
มิสเอิร์ธ 2018
มิสเอิร์ธ 2018 () เป็นการจัดประกวดมิสเอิร์ธครั้งที่ 18 โดย คาเรน อีบาสโก มิสเอิร์ธ 2017 ชาวฟิลิปปินส์ จะสวมมงกุฎให้แก่มิสเอิร์ธคนใหม่
(§) – Placed in the Top 18 chosen by the People and Judges for the the Best Eco-Video Award and Best Eco-Social Media Award
87 ผู้แข่งขันได้รับการยืนยันแล้ว:
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้:
พิพิธภัณฑ์แห่งชาติสวิส
พิพิธภัณฑ์แห่งชาติสวิส () เป็นหนึ่งในพิพิธภัณฑ์ที่สำคัญที่สุดของทวีปยุโรป ตั้งอยู่ในข้างสถานีกลางซือริช ในนครซือริช อาคารพิพิธภัณฑ์สร้างขึ้นในปีค.ศ. 1898 ด้วยสถาปัตยกรรมย้อนยุคแบบปราสาทฝรั่งเศสเรอแนช็องส์ พิพิธภัณฑ์แห่งนี้จัดแสดงวัตถุและเรื่องราวตั้งแต่ยุคก่อนประวัติศาสตร์ไปจนถึงศตวรรษที่ 20 และยังมีส่วนจัดแสดงที่เต็มไปด้วยงานศิลปะกอทิก, อัศวิน, จิตรกรรมแผง และแท่นสวดแกะสลัก
พญาพรหมโวหาร
พญาพรหม หรือ พญาพรหมโวหาร ท่านมีเชื้อสายทางตระกูล "เจ้าเจ็ดตน" ซึ่งเป็นลูกหลานของหนานทิพย์ช้าง
บิดาของพญาพรหม ชื่อ แสนเมืองมา เป็นผู้รักษากุญแจคลังหลวงของเจ้าลำปางหลวง มารดาชื่อ เป็ง เดิมพญาพรหมชื่อ พรหมมินทร์ เกิดที่จังหวัดลำปาง พ.ศ. 2345 ปีจอ จัตวาศก (จ.ศ.) 1164 บ้านในตรอกตรงข้ามวัดใต้ดำรงธรรม
พรหมมินทร์ได้ศึกษาอักขรภาษาที่วัดสิงห์ชัย และต่อมาก็บรรพชาที่วัดนั้นเอง เมื่ออายุ 17 ปี มีอาจารย์ชื่ออุปนันโทเถระ ซึ่งรักใคร่เอ็นดูลูกศิษย์เนื่องจากความที่เป็นเด็กฉลาดเฉลียว หลังจากอุปสมบทเป็นภิกษุได้ 3 พรรษา อาจารย์จึงฝากไว้ในสำนักของพระอาจารย์ปินตา วัดสุขมิ้น เชียงใหม่ หลังจากอยู่เชียงใหม่ได้ราว 3 ปี จึงลาอาจารย์กลับไปนครลำปางและลาสิกขาบท โดยก่อนลาก็ได้แต่งค่าว "ใคร่สิก" เมื่อสึกออกมาแล้ว หนานพรหมมินทร์ รับจ้างแต่งค่าวซอ แต่งค่าวให้บ่าวสาว และขณะเดียวกันก็รับจ้างเขียนคำร้องที่ศาลาลูกขุนไปด้วย  สมัยนั้นกวีที่มีชื่อคือ พญาโลมะวิสัยผู้แต่งค่าวหงส์หิน ท่านเป็นเพื่อนกับแสนเมืองมา (บิดาของพรหมมินทร์) เมื่อบิดาเห็นบุตรมีใจรักทางกวีจึงนำไปฝากฝังกับ พญาโลมะวิสัย ซึ่งขณะนั้นดำรงตำแหน่งอาลักษณ์ในราชสำนักเจ้าหลวงลำปาง เมื่อถวายตัวเป็นมหาดเล็กของเจ้าหลวง จึงได้ฝึกงานในแผนอาลักษณ์กับพญาโลมะวิสัยนี้เอง คราวที่พญาโลมะวิสัยนำค่าวหงส์หินถวายเจ้าหลวงลำปาง ซึ่งได้โปรดให้ตรวจชำระอีกครั้งหนึ่งเพื่อความไพเราะยิ่งขึ้น พรหมมินทร์ก็มีโอกาสได้แสดงความสามารถในด้านกวีเมื่อได้เข้าร่วมตรวจชำระด้วย ซึ่งก็ทำให้เจ้าหลวงโปรดปรานมาก จึงแต่งตั้งให้เป็นพญาพรหมโวหาร กวีประจำราชสำนัก และได้รับตำแหน่งพญาพรหมโวหารแต่นั้นมา
พญาพรหมโวหารสมรสกับเจ้าสุนา ณ ลำปาง กล่าวกันว่า พญาพรหมโวหารมีภรรยาถึง 42 คน คนสุดท้ายชื่อ บัวจม  นอกจากความสามารถทางด้านกวีแล้ว พญาพรหมยังมีความรู้ในศาสตร์อื่น ๆ อีกเช่น ไสยศาสตร์ โหราศาสตร์ และคชศาสตร์ ซึ่งในด้านคชศาสตร์นี้เอง ท่านพญาพรหมโวหารได้แต่งค่าวแสดงคุณลักษณะต่าง ๆ ของช้าง ได้แก่ ค่าวพรรณนางาช้าง ค่าวช้างหลับหรือคำกล่อมขวัญช้าง ค่าวช้างขึด ค่าวช้างขึดมีที่มาจากเมื่อครั้งที่มีคนช้างมากราบทูลเจ้าวรญาณรังสี ว่ามีช้างงามต้องลักษณะตัวหนึ่งที่เมืองแพร่ โดยเจ้าของจะขายเพียง 2,000 ท็อก (เงินล้านนาสมัยก่อน) เจ้าวรญาณรังสีจึงมอบเงินให้แก่พญาพรหมโวหาร เพื่อไปดูช้างและซื้อกลับมาหากช้างนั้นต้องลักษณะจริง เมื่อพญาพรหมโวหารออกเดินทางและแวะพักที่บ้านป่าแมด ก็หมดเงินจำนวนนี้ไปกับการพนัน ด้วยเกรงความผิดจึงแต่งค่าวช้างขึด เพื่อส่งไปถวาย ทำให้พ่อเจ้าวรญาณรังสีกริ้ว และทรงประกาศิตว่า "หากไอ้พรหมมาละกอน (ลำปาง) วันใด หัวปุดวันนั้น" ด้วยเหตุนี้เองพญาพรหมโวหารจึงต้องอยู่เมืองแพร่และได้พบกับนางบัวจม   ที่แพร่นี้พญาพรหมก็เกือบเอาชีวิตไม่รอดจากการ ตัดสินประหารของพ่อเจ้าวิชัยราชา ต่อมาก็หลบหนีไปอยู่เมืองลับแล จังหวัดอุตรดิตถ์ กับนางบัวจมและค้าขายเลี้ยงชีพ ภายหลังนางบัวจมหนีกลับแพร่ พญาพรหมจึงแต่งค่าวฮ่ำนางจม ซึ่งถือเป็นอมตะกวีที่มีคุณค่าแห่งล้านนาอีกชิ้นหนึ่ง
พญาพรหมระหกระเหินไปรับราชการที่จังหวัดเชียงใหม่กับเจ้ากาวิโรรสสุริยวงศ์ เมื่อ พ.ศ. 2404 ช่วงสุดท้ายของชีวิตได้แต่งงานใหม่อีกครั้งกับเจ้าบัวจันทร์ เมื่ออายุ 60 ปี และถึงแก่กรรมเมื่ออายุได้ 85 ปี พ.ศ. 2430
จูราสสิค เวิลด์ อาณาจักรล่มสลาย
จูราสสิค เวิลด์ อาณาจักรล่มสลาย () เป็นภาพยนตร์บันเทิงคดีวิทยาศาสตร์แนวผจญภัยจากประเทศสหรัฐอเมริกา ออกฉายในปีพ.ศ. 2561 กำกับโดย J. A. Bayona เป็นภาคต่อของ "จูราสสิค เวิลด์" (พ.ศ. 2558) และเป็นภาพยนตร์ลำดับที่ห้าในภาพยนตร์ชุด "จูราสสิค ปาร์ค" เขียนบทโดย Derek Connolly และโคลิน เทรวอร์โรว์ (ผู้กำกับภาพยนตร์ "จูราสสิค เวิลด์") โดยมีสตีเวน สปีลเบิร์ก (ผู้กำกับภาพยนตร์ "จูราสสิค พาร์ค กำเนิดใหม่ไดโนเสาร์") มารับหน้าที่ผู้อำนวยการสร้างฝ่ายบริหาร
ภาพยนตร์เรื่องนี้ดำเนินเรื่องบนเกาะสมมติในบริเวณอเมริกากลาง ชื่อว่าเกาะอิสลานูบลาร์ อยู่ในมหาสมุทรแปซิฟิกนอกชายฝั่งของคอสตาริกา ตัวละครหลักคือ Owen Grady และ Claire Dearing ซึ่งทั้งสองเดินทางไปช่วยเหลือเหล่าไดโนเสาร์บนเกาะซึ่งกำลังจะประสบภัยพิบัติภูเขาไฟระเบิด ซึ่งอาจทำให้ไดโนเสาร์บนเกาะเสียชีวิตทั้งหมดได้ นักแสดงที่กลับมารับบทเดิมจากภาคก่อน ๆ ที่สำคัญได้แก่ คริส แพร็ตต์, Bryce Dallas Howard, B. D. Wong, และเจฟฟ์ โกลด์บลุม โดยมีนักแสดงใหม่อีกหลายคน เช่น Rafe Spall, Justice Smith, Daniella Pineda, เจมส์ ครอมเวล, Toby Jones, Ted Leving, Isabella Sermon, และ Geraldine Chaplin
การถ่ายทำมีขึ้นที่สหราชอาณาจักรและฮาวาย ในช่วงเดือนกุมภาพันธ์ถึงกรกฎาคม พ.ศ. 2560 ออกฉายครั้งแรกที่เมืองแมดริด ประเทศสเปน เมื่อ 21 พฤษภาคม พ.ศ. 2561 ต่อมาจึงออกฉายในสหรัฐอเมริกาเมื่อ 22 มิถุนายน พ.ศ. 2561 โดยยูนิเวอร์แซลพิคเจอร์ส (ในประเทศไทยออกฉายเมื่อ 7 มิถุนายน พ.ศ. 2561) ทำรายได้รวมทั่วโลกไปกว่า 1,000 ล้านดอลลาร์สหรัฐ ทำให้กลายเป็นภาพยนตร์ที่ทำรายได้สูงสุดอันดับ 3 ประจำปี พ.ศ. 2561 ได้รับเสียงวิจารณ์แบบก้ำกึ่งจากนักวิจารณ์ ซึ่งกล่าวว่าหนังมีจุดเด่นที่การแสดงของคริส แพรตต์ การกำกับของบาโยนา งานภาพ และบางช่วงบางตอนที่ "มืดหม่นจนน่าตกใจ" และมีจุดด้อยที่บทภาพยนตร์ นักวิจารณ์บางคนมองว่าภาพยนตร์เรื่องนี้ไม่มีอะไรแปลกใหม่กว่าภาพยนตร์เรื่องก่อน ๆ ในชุดภาพยนตร์"จูราสสิค พาร์ค" ซึ่งอาจบ่งบอกว่าหมดยุคของภาพยนตร์ชุดนี้แล้ว ภาคต่อซึ่งยังไม่มีชื่อเรื่องมีกำหนดออกฉายวันที่ 11 มิถุนายน พ.ศ. 2564 โดยเทรวอร์โรว์จะกลับมาทำหน้าที่เป็นผู้กำกับภาพยนตร์อีกครั้ง
ย่นเวลาทะลุมิติ (ภาพยนตร์ พ.ศ. 2561)
ย่นเวลาทะลุมิติ () เป็นภาพยนตร์แนวบันเทิงคดีวิทยาศาสตร์แฟนตาซีผจญภัยจากประเทศสหรัฐอเมริกา ออกฉาย พ.ศ. 2561 กำกับโดย Ava DuVernay เขียนบทโดย Jennifer Lee ดัดแปลงจากนวนิยายปี ค.ศ. 1962 เรื่อง "A Wrinkle in Time"
การจำกัดแคลอรี
การจำกัดแคลอรีหรือการจำกัดพลังงานเป็นข้อกำหนดอาหารที่ลดการบริโภคแคลอรีโดยไม่ก่อให้เกิดทุพโภชนาการหรือการลดสารอาหารสำคัญ "การลด" สามารถนิยามโดยสัมพัทธ์กับการบริโภคเดิมของผู้ป่วยก่อนจำกัดแคลอรีโดยเจตนา หรือโดยสัมพัทธ์กับบุคคลที่มีลักษณะรูปร่าง (body type) เดียวกัน
ในสิ่งมีชีวิตหลายชนิด การจำกัดแคลอรีโดยไม่ก่อให้เกิดทุพโภชนาการอาจชะลอกระบวนการเปลี่ยนตามวัยทางชีววิทยา ส่งผลให้มีการธำรงสุขภาพเยาว์และการเพิ่มอายุขัยค่ากลางและสูงสุดref name="Anderson09"> ทว่า ไม่มีการแสดงว่าฤทธิ์ยืดอายุของการจำกัดแคลอรีมีผลสากล ในมนุษย์ ยังไม่ทราบผลต่อสุขภาพระยะยาวของการจำกัดแคลอรีปานกลางที่มีสารอาหารเพียงพอ ความร่วมมือของสถาบันการเปลี่ยนตามวัยแห่งชาติสหรัฐกับมหาวิทยาลัยวิสคอนซินพบว่า การจำกัดแคลอรีโดยไม่มีทุพโภชนาการในลิงวอกยืดอายุขัยและชะลอการเริ่มต้นของโรคที่สัมพันธ์กับอายุ กล่าวคือ อายุมาก คุณภาพอาหารสูงและเพศเมียเป็นปัจจัยที่ส่งผลต่อประโยชน์จากการลดการบริโภคแคลอรี
สุขศาสตร์
สุขศาสตร์ () เป็นชุดการปฏิบัติซึ่งกระทำเพื่อรักษาสุขภาพ องค์การอนามัยโลกนิยามว่า "สุขศาสตร์หมายถึงภาวะและการปฏิบัติที่ช่วยรักษาสุขภาพและป้องกันการแพร่โรค" อนามัยส่วนบุคคลหมายถึงการรักษาความสะอาดของร่างกาย
สุขศาสตร์มีความหมายกว้างกว่าความสะอาด โดยรวมทางเลือกนิสัยส่วนบุคคลว่าอาบน้ำ ล้างมือ ตัดเล็บและเปลี่ยนเสื้อผ้าบ่อยเพียงใด นอกจากนี้ ยังให้ความสนใจกับการรักษาพื้นผิวของบ้านและที่ทำงานให้สะอาดและปลอดเชื้อโรค
บางสังคมอาจถือว่าการปฏิบัติสุขศาสตร์บางอย่างเป็นประจำเป็นนิสัยที่ดี ขณะที่การละเลยสุขศาสตร์อาจถือว่าน่ารังเกียจ ไม่เคารพหรือคุกคาม
พาหนะบริการการแพทย์ฉุกเฉินที่ไม่ได้ใช้เพื่อการขนส่ง
พาหนะบริการการแพทย์ฉุกเฉินที่ไม่ได้ใช้เพื่อการขนส่ง, ( หรือที่รู้จักกันในชื่อทั่วไปว่า รถติดปีก), เป็นพาหนะบริการการแพทย์ฉุกเฉิน (EMS) ที่มีขึ้นมาเพื่อไว้ใช้ปฐมพยาบาล แต่ไม่ได้ใช้ในการเคลื่อนย้ายหรือขนส่งผู้ป่วยที่มีความจำเป็นในการใช้รถพยาบาล (เช่น ผู้ป่วยบาดเจ็บสาหัส)
พาหนะบริการการแพทย์ฉุกเฉินที่ไม่ได้ใช้เพื่อการขนส่ง ("การขนส่ง" ในที่นี้หมายถึงการเคลื่อนย้ายผู้ป่วยโดยใช้เปล) อาจแสดงถึงภาวะเศรษฐกิจ, การบริหาร, และโลจิกติกส์ของประเทศเหล่านั้นได้ ในบางกรณีพาหนะบริการการแพทย์ฉุกเฉินที่ไม่ได้ใช้เพื่อการขนส่งที่ไม่ได้เข้าร่วมบริการการแพทย์ฉุกเฉิน (EMS) อาจปฏิบัติหน้าที่อื่น เช่น การตำรวจ หรือ การระงับเหตุอัคคีภัย
กล้วยศรีน่าน
กล้วยศรีน่าน เป็นกล้วยชนิดใหม่ของประเทศไทย เป็นพืชถิ่นเดียว พบที่ อำเภอบ่อเกลือ จังหวัดน่าน ตีพิมพ์เผยแพร่เมื่อ พ.ศ. 2558 ลักษณะเด่นคือกาบปลีเป็นสีแดงสด กาบอันบนกางออกเหมือนปีกนก ปลีที่อยู่ปลายเครือตั้งขึ้น จำนวนกลีบดอกต่างจากกล้วยชนิดอื่นคือ มีกลีบดอกด้านนอก 3 กลีบ ด้านใน 3 กลีบ ปลีมักเป็นอาหารสัตว์
เส้นประสาทไทรเจมินัล
เส้นประสาทไทรเจมินัล () หรือ ประสาทสมองเส้นที่ 5 เป็น เส้นประสาทสมองคู่ที่ 5 จากทั้งหมด 12 คู่ โดยมีหน้าที่รับความรู้สึกบนหน้าและควบคุมการเคลื่อนไหว เช่น การกัด และการเคี้ยว เป็นเส้นประสาทสมองที่ใหญ่ที่สุด ชื่อของเส้นประสาท ("ไทรเจมินัล (trigeminal)" = "tri-" หรือ สาม และ "-geminus" หรือ คู่ รวมกันเป็นสามคู่) มาจากการที่เส้นประสาททั้งสอง (ในพอนส์แต่ละข้าง) ต่างแยกออกเป็นสามแขนงหลัก เส้นประสาทออปทัลมิก (V), เส้นประสาทแมกซิลลารีย์ (V), และเส้นประสาทแมนดิบูลาร์ (V) เส้นประสาทออปทัลมิกและแมกซิลลารีย์ทำหน้าที่รับความรู้สึกเพียงอย่างเดียว ขณะที่เส้นประสาทแมนดิบูลาร์ทำหน้าที่ทั้งรับความรู้สึกและควบคุมการเคลื่อนไหว
Tufted cell
Tufted cell เป็นเซลล์ประสาทสามกลุ่มในป่องรับกลิ่น คือ ส่วนนอก (external) ส่วนกลาง (middle) และส่วนลึก (deep) ส่วนนอกอยู่ที่โกลเมอรูลัสของป่องรับกลิ่นและเชื่อมต่อกับเซลล์อื่น ๆ ภายในป่อง ส่วนกลางและส่วนลึกอยู่ในชั้น external plexiform ของป่อง โดยมีการจัดระเบียบและการส่งแอกซอนไปยังเขตสมองที่สูงกว่าคล้ายกับของเซลล์ไมทรัล
เซลล์ได้รับข้อมูลแบบเร้าจากเซลล์ประสาทรับกลิ่นในเยื่อรับกลิ่นที่บุบางส่วนของโพรงจมูก
เซลล์ส่วนกลางและส่วนลึกเป็น projection neuron ของป่องรับกลิ่นเหมือนกับเซลล์ไมทรัล
และเป็นตัวส่งข้อมูลจากโกลเมอรูลัสไปยังส่วนต่อ ๆ ไปของสมอง
ข้อมูลที่ส่งอาจปรับให้ชัดหรือกรองผ่านกระบวนการที่เรียกว่า lateral inhibition (การยับยั้งจากเซลล์ข้าง ๆ)
ซึ่ง internueron ในป่องรับกลิ่นที่เรียกว่า เซลล์รอบโกลเมอรูลัส (periglomerular cell) และ granule cell เป็นตัวอำนวย
ดังนั้น projection neuron เหล่านี้จริง ๆ จึงส่งข้อมูลกลิ่นที่ปรับให้ชัดขึ้นไปยังส่วนลึกขึ้น ๆ ในสมอง
กีฬาสกีลีลาในโอลิมปิกฤดูหนาว
กีฬาสกีลีลา หรือ กีฬาสกีฟรีสไตล์ ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1992 (พ.ศ. 2535) ณ เมืองแอลเบอร์วีลล์ เป็นครั้งแรก หลังจากนั้นกีฬาสกีลีลาก็ได้บรรจุในกีฬาโอลิมปิกฤดูหนาวมาตลอด ก่อนหน้านี้กีฬาสกีลีลาถูกบรรจุในกีฬาสาธิตในปี 1988 (พ.ศ. 2531) ณ เมืองแคลกะรี
• = "ได้รับการบรรจุอย่างเป็นทางการ", (d) = "กีฬาสาธิต"
• = "ได้รับการบรรจุอย่างเป็นทางการ", (d) = "กีฬาสาธิต"
"ล่าสุด : โอลิมปิกฤดูหนาว 2018"
นิวโรพิล
นิวโรพิล () เป็นส่วนไหนในระบบประสาทก็ได้ที่ประกอบด้วยแอกซอนซึ่งไม่หุ้มปลอกไมอีลิน, เดนไดรต์, และส่วนยื่นของเซลล์เกลียโดยมาก กลายเป็นบริเวณที่หนาแน่นไปด้วยไซแนปส์โดยมีตัวเซลล์ค่อนข้างน้อย
เขตที่หนาแน่นไปด้วยนิวโรพิลมากที่สุดก็คือสมอง แม้จะไม่ใช่นิวโรพิลเพียงอย่างเดียว แต่ก็ยังมีส่วนนิวโรพิลที่ใหญ่สุดและมีไซแนปส์หนาแน่นที่สุดในร่างกาย
ยกตัวอย่างเช่น ทั้งคอร์เทกซ์ใหม่และป่องรับกลิ่นต่างก็มีนิวโรพิล
เนื้อขาวซึ่งเป็นแอกซอนและเซลล์เกลียโดยมาก โดยทั่วไปจะไม่จัดเป็นส่วนของนิวโรพิล
คำภาษาอังกฤษว่า Neuropil มาจากคำภาษากรีก คือ "neuro" ที่แปลว่า "เอ็น ประสาท" และ "pilos" ที่แปลว่า ผ้าขนสัตว์
โดยเริ่มใช้ตั้งแต่ปลายคริสต์ศตวรรษที่ 19
เซลล์รอบโกลเมอรูลัส
เซลล์รอบโกลเมอรูลัส () เป็นเซลล์ประสาทในป่องรับกลิ่นของสมอง ซึ่งเมื่อร่วมกับ granule cell จะเป็นตัวอำนวยการยับยั้งจากเซลล์ด้านข้าง (lateral inhibition) ของข้อมูลกลิ่นที่ป่องรับกลิ่นได้รับ ประมวลผล และส่งต่อ
เป็นเซลล์ที่มีเดนไดรต์อยู่ในโกลเมอรูลัสของป่องรับกลิ่น
ซึ่งรับข้อมูลจากเซลล์ประสาทรับกลิ่นที่เยื่อรับกลิ่นในโพรงจมูก
เป็นเซลล์ที่มีไซแนปส์แบบยับยั้ง (inhibitory) กับเซลล์ไมทรัล และ tufted cell
โดยมีทั้งแบบใช้สารสื่อประสาทกาบาและโดพามีน
เซลล์รอบโกลเมอรูลัสเป็น interneuron ที่หนาแน่นทีสุดในชั้นโกลเมอรูลัสของป่องรับกลิ่น เป็นเซลล์ขนาด 6-8 ไมโครเมตรที่ล้อมและกำหนดขอบเขตโกลเมอรูลัส ปกติจะมีเดนไดรต์อยู่ที่โกลเมอรูลัสอันเดียว แม้จะมีข้อยกเว้นคือโกลเมอรูลัสหลายอันอาจได้เดนไดรต์จากเซลล์ตัวเดียว ซึ่งอาจจะยื่นออกไปไกลเป็นระยะ 3-6 โกลเมอรูลัส
ต่อมรับกลิ่น
ต่อมรับกลิ่น หรือ ต่อมของโบว์แมน () อยู่ที่เยื่อเมือกรับกลิ่น (olfactory mucosa) ใต้เยื่อบุผิวรับกลิ่นภายในชั้น lamina propria ซึ่งเป็นเนื้อเยื่อเกี่ยวพันที่ยังมีเซลล์สร้างเส้นใย (fibroblast) เส้นเลือด และมัดแอกซอนเล็ก ๆ จากเซลล์ประสาทรับกลิ่นด้วย
ต่อมประกอบด้วยกระเปาะ acinus ภายในชั้น lamina propria และท่อหลั่งซึ่งวิ่งไปออกที่เยื่อรับกลิ่น
งานศึกษาด้วยกล้องจุลทรรศน์อิเล็กตรอนแสดงว่า ต่อมมีเซลล์ที่มีถุงหลั่งขนาดใหญ่
ต่อมจะหลั่งโปรตีนกลุ่ม mucin คือ MUC5AC (UniProtKB: P98088) ที่สร้างวุ้น
และอาจหลั่งโปรตีนเช่น lysozyme, amylase, และอิมมูโนโกลบูลินเอ (IgA) คล้ายกับต่อมหลั่งน้ำใส (serous gland)
องค์ประกอบของสารคัดหลั่งจากต่อมยังไม่ชัดเจน แต่ก็มีหลักฐานว่ามันผลิตโปรตีนที่จับกับโมเลกุลกลิ่นด้วย
เซลล์พยุง
เซลล์พยุง
เป็นเซลล์ชนิดหนึ่งที่โดยหลักทำหน้าที่พยุงโครงสร้าง
เช่น Sertoli cell ในอัณฑะ
ซึ่งอยู่ตามผนังของหลอดสร้างอสุจิ (seminiferous tubule) ที่ช่วยส่งสารอาหารให้ตัวอสุจิด้วย
อีกตัวอย่างหนึ่งก็คือเซลล์พยุงที่อยู่ในเยื่อบุผิวรับกลิ่น
แม้อวัยวะของคอร์ติในหูชั้นในและตุ่มรับรสก็มีเซลล์พยุงด้วย
เซลล์พยุงอีกประเภทหนึ่งพบในเซลล์โกลมัสของ carotid body และ aortic body
พยาธิสภาพก็สามารถมีเซลล์พยุงได้เหมือนกัน เช่น เนื้องอกคาร์ซินอยด์ประมาณ 40% จะมีเซลล์พยุงกระจายไปทั่ว ซึ่งสามารถป้ายสีด้วยเทคนิค S100 immunostain
เซลล์ค้ำจุนประเภทหนึ่งที่เยื่อบุผิวรับกลิ่นก็คือ เซลล์พยุง เป็นเซลล์ที่ช่วยพยุงโครงสร้างของเยื่อโดยอยู่รอบ ๆ เซลล์ประสาทรับกลิ่น และอาจช่วยกำจัดโมเลกุลกลิ่นและโมเลกุลอื่น ๆ จากเยื่อด้วย
โดยใช้เอนไซม์ P450 และอื่น ๆ
เมทัลโลโปรตีน
เมทัลโลโปรตีน () เป็นคำทั่วไปที่หมายถึงโปรตีนที่มีโคแฟกเตอร์เป็นไอออนโลหะ
โปรตีนเป็นจำนวนมากอยู่ในจำพวกนี้
ยกตัวย่างเช่น โปรตีนมนุษย์อย่างน้อย 1,000 ชนิด (จาก ~20,000) จะมีโดเมนที่จับกับสังกะสี
แต่ก็อาจมีถึง 3,000 ชนิด
ยีนเทียม
ยีนเทียม () เป็นลำดับดีเอ็นเอที่สัมพันธ์กับยีนปกติที่ทำงานได้
แต่เทียบกับยีนปกติ ได้สูญสมรรถภาพในการแสดงออกหรือในการเข้ารหัสโปรตีน
ยีนเทียมบ่อยครั้งเป็นผลจากการสะสมการกลายพันธุ์หลายอย่างภายในยีนเดียวกันที่ไม่มีผลต่อการอยู่รอดของสิ่งมีชีวิต แต่ก็อาจเกิดจากกระบวนการ genomic copy number variation (CNV) ที่ส่วน 1+ kb ของยีนจะเพิ่มขึ้นหรือลบออก
แม้จะไม่สามารถทำงานได้ "อย่างสมบูรณ์" ยีนเทียมก็ยังอาจมีหน้าที่บางอย่างเหมือนกับดีเอ็นเอที่ไม่ใช้เข้ารหัสโปรตีน (noncoding DNA) อื่น ๆ เช่น ควบคุมการแสดงออกของยีน 
คำภาษาอังกฤษว่า "pseudo" (เทียม) แสดงนัยว่า ยีนมีลำดับที่แปรผันไปเทียบกับยีนที่เป็นบรรพบุรุษ แต่ก็ไม่ได้ชี้ว่าไม่มีหน้าที่อะไร
แม้อาจจะเข้ารหัสโปรตีนไม่ได้ ยีนเทียมจำนวนมากก็มีบทบาทสำคัญต่อสรีรภาพตามปกติและเมื่อมีพยาธิสภาพ
ฮาร์มอนิก
ฮาร์มอนิก
เป็นสมาชิกอันใดอันหนึ่งก็ได้ของอนุกรมฮาร์มอนิก (harmonic series) ซึ่งเป็นอนุกรมแบบอนันต์และลู่ออก (divergent infinite series)
ชื่อของมันมาจากแนวคิดเกี่ยวกับ overtone หรือฮาร์มอนิกที่เกิดในเครื่องดนตรี ซึ่งก็คือ ความยาวคลื่นของเสียง overtone จากสายเครื่องดนตรีหรือคอลัมน์อากาศในเครื่องดนตรี (เช่นในทูบา) ที่กำลังสั่น จะเป็นอนุพันธ์จากความยาวคลื่นมูลฐานของสายเครื่องดนตรี
คำนี้ใช้ในสาขาวิชาต่าง ๆ ที่มาจากประเทศตะวันตก รวมทั้งดนตรี ฟิสิกส์ สวนศาสตร์ สัญญาณอิเล็กทรอนิกส์ เทคโนโลยีวิทยุ และสาขาอื่น ๆ 
ซึ่งปกติจะใช้กับสัญญาณที่เกิดซ้ำ ๆ เช่นคลื่นรูปไซน์
ฮาร์มอนิกของคลื่นเช่นนี้ ก็คือคลื่นที่มีความถี่เป็นพหุคูณจำนวนเต็มของคลื่นดั้งเดิม โดยความถี่คลื่นดั้งเดิมจะเรียกว่า ความถี่มูลฐาน
คลื่นดั้งเดิมนี้ก็เรียกได้ด้วยว่า ฮาร์มอนิกแรก โดยคลื่นที่มีความถี่สูงยิ่ง ๆ กว่านั้นจะเป็นฮาร์มอนิกที่สูงกว่า (higher harmonic)
เนื่องจากฮาร์มอนิกทั้งหมดจะเป็นคาบตรงที่ความถี่มูลฐานด้วย ฮาร์มอนิกรวมกันทั้งหมดก็จะเป็นคาบที่ความถี่นั้นด้วย
ยกตัวอย่างเช่น ถ้าความถี่มูลฐานอยู่ที่ 50 เฮิรตซ์ (Hz)
ความถี่ของฮาร์มอนิกสูงกว่า 3 อันแรกก็จะอยู่ที่ 100 Hz (ฮาร์มอนิกที่สอง) 150 Hz (ฮาร์มอนิกที่สาม) 200 Hz (ฮาร์มอนิกที่สี่) และคลื่นอื่น ๆ ที่มีความถี่เป็นคาบที่ 50 Hz ด้วย
ในดนตรี แนวคิดเกี่ยวกับฮาร์มอนิกจะใช้ในเครื่องดนตรีแบบสายและแบบเป่า เพื่อสร้างเสียงโดยเฉพาะเพื่อให้เกิดเสียงที่สูงกว่า และในเครื่องดนตรีแบบสาย เพื่อให้ได้คุณสมบัติของเสียงโดยเฉพาะที่ภาษาอังกฤษเรียกว่า tone colour (น้ำเสียง)
ในเครื่องดนตรีแบบสาย นักดนตรีจะเล่นฮาร์มอนิกต่าง ๆ โดยแตะ (แต่ไม่ได้กดลงที่สายอย่างเต็มที่) ตรงจุดใดจุดหนึ่งโดยเฉพาะบนสายในขณะที่สร้างเสียง ไม่ว่าจะโดยดีดสายหรือสีเป็นต้น
ซึ่งก็จะสร้างเสียงฮาร์มอนิก โดยจะฟังเป็นเสียงทุ้มแหลมที่มีความถี่สูงกว่าความถี่มูลฐานของสายนั้น
ฮาร์มอนิกอาจจะเรียกด้วยว่า overtones, partials, หรือ upper partials
ความต่างระหว่างฮาร์มอนิกกับ overtone ก็คือ ฮาร์มอนิกหมายเอาโน้ตทั้งหมดในอนุกรมรวมทั้งความถี่มูลฐาน (เช่น สายกีตาร์ที่ไม่ได้กด)
ส่วนคำว่า overtone หมายเอาเสียงในอนุกรมที่สูงกว่าความถี่มูลฐานเท่านั้น
แม้ในวรรณกรรมดนตรีบางบริบท คำทั้งสามนี้อาจใช้เหมือน ๆ กัน
overtone เป็น partial ไหนก็ได้ที่สูงกว่า partial ต่ำสุดในเสียงประกอบ
ความดังและความถี่ของ partial ต่าง ๆ ในเสียงประกอบจะกำหนดน้ำเสียง (timbre) ของเครื่องดนตรี
ความคล้ายคลึงกันของคำว่า overtone และ partial ทำให้ใช้โดยความหมายเหมือนกันในบางบริบท แต่การนับลำดับจริง ๆ จะต่างกัน ซึ่งอาจทำให้สับสน
ในกรณีพิเศษที่น้ำเสียงเครื่องดนตรี (timbre) ที่มี partial ต่าง ๆ เท่ากับอนุกรมฮาร์มอนิก (ดังที่พบในเครื่องสายและเครื่องเป่าโดยมาก) แทนที่จะมี partial ต่าง ๆ ซึ่งไม่เป็นฮาร์มอนิก (เช่น เครื่องตีที่ส่งเสียงสูงต่ำโดยมาก)
ก็จะสะดวกเรียก partial ต่าง ๆ ซึ่งเป็นองค์ประกอบว่า เป็นฮาร์มอนิก แม้นี่จะไม่ถูกต้องโดยเทคนิค เพราะฮาร์มอนิกจะนับเหมือนกันแม้มีบางส่วนขาดหายไป (ดูเสียงความถี่มูลฐานที่ไม่มี) แต่ partial และ overtone จะนับก็ต่อเมื่อมีเสียงจริง ๆ 
ตารางต่อไปนี้แสดงการใช้ชื่อ 3 อย่างนี้ (คือ partial, overtone, และฮาร์มอนิก) และวิธีการนับ (โดยสมมุติว่า ฮาร์มอนิกทั้งหมดมีจริง ๆ)
กีฬาสเกตลีลาในโอลิมปิกฤดูหนาว 2018
กีฬาสเกตลีลาในโอลิมปิกฤดูหนาว 2018 เป็นการแข่งขันกีฬาสเกตลีลาที่จัดขึ้นในเมืองพย็องชัง, ประเทศเกาหลีใต้ กำหนดแข่งขันระหว่างวันที่ 9–23 กุมภาพันธ์ พ.ศ. 2561 โดยได้จัดขึ้นที่ สนามกีฬาสเกตน้ำแข็งคังนึง
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 5 รายการ คือ ประเภททีมชาย 1 รายการ, ประเภททีมหญิง 1 รายการ และประเภทผสม 3 รายการ โดยแต่ละรายการจะมีนักกีฬา 153 คน จาก 32 ประเทศ
ตารางข้างล่างนี้เป็นตารางการแข่งขันทั้งหมด 5 รายการ
มีนักกีฬาทั้งหมด 153 คนจาก 32 ประเทศเข้าร่วมแข่งขัน (รวมถึงคณะนักกีฬาจากนักกีฬาโอลิมปิกจากรัสเซีย)
นักสเกตที่ลงแข่งขันเฉพาะชอร์ทโปรแกรม
พระเจ้านรปติที่ 1 แห่งอังวะ
พระเจ้านรปติที่ 1 แห่งอังวะ (, ; 7 มิถุนายน 1413 – 24 กรกฎาคม 1468) กษัตริย์ลำดับที่ 10 แห่ง อาณาจักรอังวะ จาก ค.ศ. 1442 ถึง ค.ศ. 1468 พระองค์ขึ้นสืบราชบัลลังก์ภายหลังจากการสวรรคตแบบกะทันหันโดยไร้รัชทายาทของ มังรายกะยอชวาที่ 1 แห่งอังวะ กษัตริย์ลำดับที่ 9 ผู้เป็นพระเชษฐาเมื่อ ค.ศ. 1442
พระเจ้านรปติที่ 1 ประสูติเมื่อวันที่ 7 มิถุนายน ค.ศ. 1413 เป็นพระราชบุตรองค์ที่ 2 จากทั้งหมด 4 พระองค์ของ พระเจ้าโมญีนตะโด กษัตริย์ลำดับที่ 8 ที่ประสูติแต่พระนาง โดยพระเจ้านรปติมีพระเชษฐา 1 พระองค์คือ พระเจ้ามังรายกะยอชวาที่ 1 แห่งอังวะ และพระขนิษฐาอีก 2 พระองค์
ใน ค.ศ. 1429 พระองค์ได้รับการสถาปนาจากพระราชบิดาให้เป็นอุปราชแห่งเมืองแปรซึ่งเป็นเมืองสำคัญทางใต้ของอังวะพร้อมกับได้รับพระอิสริยยศเป็น สีหตู ขณะมีพระชนมายุเพียง 16 พรรษาซึ่งพระเจ้านรปติปกครองเมืองแปรต่อมาจนกระทั่งพระราชบิดาเสด็จสวรรคตเมื่อ ค.ศ. 1439 โดยมีพระเชษฐาของพระองค์ซึ่งเป็นรัชทายาทคือ มังรายกะยอชวา ขึ้นสืบราชบัลลังก์ต่อมา
ในเดือนมกราคม-กุมภาพันธ์ ค.ศ. 1442 พระเจ้ามังรายกะยอชวาที่ 1 เสด็จสวรรคตอย่างกะทันหันซึ่งในเวลานั้นกองทัพอังวะกำลังเดินทางไปล้อมเมืองโมกองเมืองของรัฐชานแห่งโมกอง เมื่อพระเจ้ามังรายกะยอชวาเสด็จสวรรคตบรรดาเสนาบดีแห่งอังวะจึงเสนอพระนามของพระเทวัน (น้องเขย) ของพระเจ้ามังรายกะยอชวาคือ เจ้าชายสีหบดี ซึ่งขณะนั้นกำลังรบติดพันอยู่ที่โมกองกลับมายังอังวะเพื่อขึ้นสืบราชบัลลังก์ แต่เจ้าชายสีหบดีได้ปฏิเสธโดยให้เหตุผลว่าพระองค์ไม่ได้เป็นพระโอรสหรือพระอนุชาของกษัตริย์ผู้ล่วงลับ และเสนอให้เหล่าเสนาบดีไปทูลเชิญพระอนุชาของพระเจ้ามังรายกะยอชวาคือ สีหตู ที่ครองเมืองแปรอยู่แทน เหล่าเสนาบดีจึงไปทูลเชิญ สีหตู แห่งแปรกลับมายังอังวะเพื่อขึ้นสืบราชบัลลังก์โดยได้มีการเถลิงพระนามใหม่ว่า พระเจ้านรปติที่ 1 เมื่อวันที่ 25 เมษายน ค.ศ. 1442
เมื่อวันที่ 12 มิถุนายน ค.ศ. 1467 พระเจ้านรปติถูกแทงโดยพระนัดดาซึ่งเกิดจากที่พระองค์เคยตำหนิเรื่องการแอบรักกันกับลูกพี่ลูกน้อง หลังถูกทำร้ายพระเจ้านรปติหลบหนีไปยังเมืองแปรซึ่ง มังกะยอชวา พระโอรสพระองค์หนึ่งปกครองอยู่ พระองค์เสด็จสวรรคตที่นั่นในอีกหนึ่งปีต่อมาเมื่อวันที่ 24 กรกฏาคม ค.ศ. 1468
ฟาโรห์นาร์เมอร์
นาร์เมอร์ เป็นพระนามของฟาโรห์แห่งอียิปต์โบราณในช่วงยุคราชวงศ์ต้น พระองค์อาจจะเป็นผู้ปกครองต่อจากฟาโรห์ในยุคก่อนราชวงศ์พระนามว่า ฟาโรห์กา หรือฟาโรห์สกอร์เปียน นักประวัติศาสตร์อียิปต์โบราณบางคนสันนิษฐานว่า พระองค์เป็นผู้ปกครอง (ฟาโรห์) พระองค์แรกของอียิปต์และได้สถาปนาราชวงศ์ที่หนึ่ง และเป็นฟาโรห์พระองค์แรกที่รวบรวมอียิปต์บนและล่างเป็นปึกแผ่น
ซูเปอร์ จีที ฤดูกาล 2018
(อังกฤษ: Autobacs Super GT Series) หรือ (Super GT) เป็นการแข่งรถในประเทศญี่ปุ่นที่เริ่มต้นขึ้นในปี ค.ศ. 1993 เริ่มต้นใช้ชื่อว่า All-Japan Grand Touring Car Championship (JGTC) ภายใต้การรับรองจากสหพันธ์รถยนต์แห่งประเทศญี่ปุ่น(JAF) ซึ่งต่อมาก็ได้เปลี่ยนชื่อเป็น ซูเปอร์จีที ในปี ค.ศ. 2005 และผ่านการรับรองจากเอฟไอเอโดยตรง ซึ่งในฤดูกาล 2018 นี้ ถือเป็นการแข่งขันครั้งที่ 25
ฟาโรห์เมนคาเร
ฟาโรห์เมนคาเร เป็นฟาโรห์อียิปต์โบราณซึ่งเป็นผู้ปกครองคนแรกหรือคนที่สองของราชวงศ์ 7 และ 8 รวมกันขึ้นอยู่กับนักวิชาการ ฟาโรห์เมนคาเร อาจจะครองราชย์เพียงรัชกาลสั้น ๆ ที่การเปลี่ยนผ่านระหว่างราชวงศ์เก่ากับระยะเวลาขั้นกลางแรกในต้นคริสต์ศตวรรษที่ 22 การครองราชย์ของราชวงศ์ในเวลาสั้น ๆ แสดงให้เห็นถึงช่วงเวลาแห่งความยากลำบากอาจเกี่ยวข้องกับการกระจายตัวของตะวันออกกลางที่เรียกว่าเหตุการณ์ 4.2 กิโลวี่ย์ ในฐานะฟาโรห์ของราชวงศ์ที่ 7 และ 8 ฟาโรห์เมนคาเรย้ายเมืองหลวงไปที่ เมืองเมมฟิส
ฟาโรห์เนเฟอร์คาเรที่ 2
ฟาโรห์เนเฟอร์คาเรที่ 2 เป็นฟาโรห์อียิปต์โบราณของราชวงศ์ที่ 7 และ 8 ในช่วงระยะเวลาแรกของช่วงแรก (2181-2055 ปีก่อนคริสต์ศักราช) ตามที่นักไอยคุปต์วิทยา Kim Ryholt, Jürgenfon Beckerath และ Darell Baker เขาเป็นกษัตริย์ที่สามของการรวม 7/8 ราชวงศ์ ในฐานะฟาโรห์ของราชวงศ์ที่ 7 และ 8 เมืองหลวงของฟาโรห์เนเฟอร์คาเรที่ 2 อาจจะเป็นเมืองเมมฟิส
พระนางอตุลสิริมหาราชเทวีแห่งอังวะ
พระนางอตุลสิริมหาราชเทวีแห่งอังวะ (, ; เป็นที่รู้จักกันในพระนาม พระนางอตุลมหาธัมมราชเทวี) พระอัครมเหสีใน พระเจ้านรปติที่ 1 กษัตริย์ลำดับที่ 10 แห่งอาณาจักรอังวะจาก ค.ศ. 1442 ถึง 1468 พระนางเป็นพระราชมารดาของ พระเจ้าสีหสุระ กษัตริย์ลำดับที่ 11 แห่งอังวะและ พระเจ้าตะโดเมงสอ ปฐมกษัตริย์แห่งอาณาจักรแปรและเป็นพระมาตุจฉา (น้า) ของ พระยายุตราชา กษัตริย์ลำดับที่ 14 แห่ง อาณาจักรหงสาวดี และพระเจ้าอลองพญา ปฐมกษัตริย์แห่ง ราชวงศ์คองบอง เป็นทายาทรุ่นที่ 10 ของพระนาง
พระนางและพระเจ้านรปติได้หลบหนีมายังแปร หลังพระเจ้านรปติถูกแทงโดยหนึ่งในพระนัดดาของพระองค์ หนึ่งปีให้หลังพระเจ้านรปติก็เสด็จสวรรคตที่เมืองแปร เมื่อ ค.ศ. 1468 พระนางจึงได้รับการสถาปนาเป็นพระพันปีหลวง พระนางตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะสืบต่อมาไม่ได้ลงโทษพระโอรสองค์ที่แทงพระเจ้านรปติ พระนางจึงได้สนับสนุนการก่อกบฎของเมืองตองอูแต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่
แยกแม้นศรี
แยกแม้นศรี () เป็นสี่แยกหนึ่งที่เป็นทางตัดกันระหว่างถนนบำรุงเมือง, ถนนวรจักร และถนนจักรพรรดิพงษ์ ตั้งอยู่ในพื้นที่แขวงบ้านบาตร เขตป้อมปราบศัตรูพ่าย กรุงเทพมหานคร
ชื่อ "แม้นศรี" มาจากชื่อของหม่อมห้ามท่านหนึ่งในสมเด็จพระราชปิตุลาบรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ซึ่งเป็นธิดาของเจ้าพระยาสุรวงศ์ไวยวัฒน์ (วร บุนนาค) คือ "หม่อมแม้น" เมื่อหม่อมแม้นถึงแก่อนิจกรรม พระองค์ได้จัดพิธีศพให้อย่างยิ่งใหญ่ และเป็นงานศพที่จัดพร้อมพระโอรสองค์ที่โปรดปราน คือ พระองค์เจ้าศิริวงษ์วัฒนเดช ซึ่งเป็นนักเรียนนานทหารในประเทศเยอรมัน
เนื่องจากเป็นหม่อมที่ทรงโปรดมาก และได้อุทิศเงินซึ่งได้รับจากผู้ช่วยพิธีศพ สร้างสะพานข้ามคลองเล็ก ๆ ด้านถนนบำรุงเมืองขึ้นใหม่ เดิมชื่อว่า สะพานดำ ซึ่งขบวนพิธีต้องผ่าน เพื่อเป็นสาธารณประโยชน์ และอุทิศส่วนกุศลให้กับหม่อมแม้น คือ "สะพานแม้นศรี" โดยเปิดใช้เมื่อวันที่ 31 มกราคม พ.ศ. 2451 ต่อมาเมื่อมีการตัดถนนผ่าน จึงทำให้พื้นที่บริเวณนี้กลายเป็นสี่แยก และได้มีการรื้อสะพานออก
บริเวณแยกแม้นศรี มีจุดเด่นคือ อาคารของการประปานครหลวง ซึ่งตั้งอยู่บนถนนบำรุงเมือง เป็นอาคารเก่าแก่ที่มีความสวยงาม และเป็นอาคารอนุรักษ์ เป็นที่ตั้งของการประปานครหลวงแห่งแรก เป็นจุดกำเนิดของการประปาในประเทศไทย โดยก่อตั้งมาตั้งแต่ปี พ.ศ. 2457 ในรัชสมัยพระบาทสมเด็จพระมงกุฎเกล้าเจ้าอยู่หัว โดยเรียกกันติดปากว่า "ประปาแม้นศรี"
นอกจากนี้แล้ว แยกแม้นศรียังเป็นชุมชนของชาวทวาย ที่อพยพหลบหนีภัยสงครามจากพม่า ตั้งแต่ยุคต้นกรุงรัตนโกสินทร์ โดยปรากฏหลักฐานเป็นตรอก คือ ตรอกทวาย หรือซอยแม้นศรี 1 ในชื่ออย่างเป็นทางการ
หน่วยฝึกหัดภารกิจเดนตาย
หน่วยฝึกหัดภารกิจเดนตาย () เป็นภาพยนตร์แคนาดาที่ออกฉายในปี พ.ศ. 2554 กำกับโดยอะดาโม เปาโล คัลตาโร นำแสดงโดย สตีฟ อัสติน, ไมเคิล ไจ ไวท์
เนื้อเรื่องกล่าวถึงหน่วย S.W.A.T. รุ่นฝึกหัดกลุ่มหนึ่งต้องเจอกับงานภาคสนามของจริง เมื่อพวกเขาตกอยู่ท่ามกลางสงครามระหว่าง 2 แก๊งค์คู่ปรับ พวกเขาติดอยู่ในโกดังเก็บเครื่องบินที่ทิ้งร้าง เขาต้องเอาตัวรอดให้ได้ ทั้งที่ไม่มีอาวุธอะไรติดตัวเลย
ถนนเจ้าฟ้า
ถนนเจ้าฟ้า () เป็นถนนสายสั้น ๆ สายหนึ่ง ในแขวงชนะสงคราม เขตพระนคร กรุงเทพมหานคร มีจุดเริ่มต้นที่ถนนพระอาทิตย์ ริมแม่น้ำเจ้าพระยาบริเวณเชิงสะพานสมเด็จพระปิ่นเกล้าและท่าช้างวังหน้า ทอดผ่านตรอกโรงไหม, ซอยรามบุตรี และไปสิ้นสุดที่บริเวณจุดตัดกับถนนจักรพงษ์, ถนนสมเด็จพระปิ่นเกล้า และถนนราชดำเนินกลาง รวมระยะทาง 570 เมตร
โดยชื่อถนนนั้นมาจากพระนามพระอิสริยยศ ของพระเจ้าราชวรวงศ์เธอ เจ้าฟ้าอิศราพงศ์ พระโอรสในสมเด็จพระบวรราชเจ้ามหาศักดิพลเสพ กับพระเจ้าราชวรวงศ์เธอ พระองค์เจ้าดาราวดี เนื่องจากในยุคต้นกรุงรัตนโกสินทร์ บริเวณท่าช้าง หรือวังหน้า อันเป็นจุดเริ่มต้นของถนน เคยเป็นที่ตั้งวังประทับของพระองค์มาก่อน
สโมสรฟุตบอลอุบล ยูเอ็มที ยูไนเต็ด ในฤดูกาล 2561
ฤดูกาล 2561 เป็นฤดูกาลที่ 2 ของ อุบล ยูเอ็มที ยูไนเต็ด ใน ไทยลีก ลีกอันดับหนึ่งของประเทศไทยนับตั้งแต่การเลื่อนชั้นในปี พ.ศ. 2560.
เรื่อง ลับ หลัง
เรื่อง ลับ หลัง () เป็นละครโทรทัศน์ประเภทละครชุด ผลิตโดย บริษัท บรอดคาซท์ ไทย เทเลวิชั่น จำกัด อำนวยการผลิตโดย อรุโณชา ภาณุพันธุ์ โดยนำเสนอตีแผ่เบื้องหลังทุกแง่มุมที่คุณอาจไม่เคยรู้ของวงการบันเทิง ออกอากาศทางช่อง 3 เอสดี ทุกวันอาทิตย์ เวลา 20:30 – 21:30 น. เริ่มตอนแรกวันที่ 11 มีนาคม พ.ศ. 2561
เบื้องหน้าคือความสดใสในฐานะกลุ่มซุปตาร์วัยทีนสุดฮอต แต่เบื้องหลังของเหล่านักแสดงวัยรุ่นของซีรีส์ชื่อดัง อย่าง The A List กลับมีความลับดำมืดซ่อนอยู่ เมื่อพวกเขาตกเป็นผู้ต้องสงสัยที่ทำให้ “เรน” เพื่อนนักแสดงของเรื่องเดียวกันฆ่าตัวตาย โดยอยู่ๆพวกเขาก็ได้รับข้อความจากคนที่แอบอ้างว่าเป็น “เรน” ที่ตายไปแล้ว ส่งข้อความมาขู่ว่า “ถ้าไม่อยากถูกเปิดเผยความลับ ให้ออกมาบอกถึงสาเหตุการตายที่แท้จริงของเรน” ความกังวลว่าความลับของตนจะถูกเปิดเผยเริ่มก่อตัว ความวุ่นวายในกองถ่ายเริ่มเกิดขึ้น ถี่ขึ้น รุนแรงขึ้น และฉาวโฉ่ขึ้นทุกขณะ ความบาดหมางในหมู่นักแสดงเริ่มปะทุและจวนเจียนจะแตกสลาย เช่นเดียวกับความสงสัยว่าใครกันแน่ที่แอบอ้างเป็นเรน และมีเหตุผลอะไรที่ต้องทำเช่นนั้น หรือว่าแท้จริงแล้ว การตายของเรนไม่ได้เกิดจากการฆ่าตัวตาย แต่มีคนจงใจให้เธอตาย !
นักแสดงหลัก
นักแสดงสมทบ
คูร์ท เมเยอร์
คูร์ท เมเยอร์(23 ธันวามคม ค.ศ. 1910 – 23 ค.ศ. 1961) เป็นสมาชิกระดับชั้นสูงในหน่วยวัฟเฟิน-เอ็สเอ็สแห่งนาซีเยอรมนี ผู้บัญชาการของกองพลเอ็สเอ็ส ฮิตเลอร์ยูเกินด์ในช่วงสงครามโลกครั้งที่สอง เขาได้เข้าร่วมรบในยุทธการที่ฝรั่งเศส ปฏิบัติการบาร์บารอสซาและยุทธการที่นอร์ม็องดี อื่นๆอีกมากมาย และได้รับการปูนบำเหน็จด้วยเหรียญกางเขนเหล็กกางเขนอัศวินประดับด้วยใบโอ๊คและดาบ
เมเยอร์ได้ถูกตั้งข้อกล่าวหาสำหรับบทบาทของเขาในการสังหารหมู่ที่อาร์เดน แอบบีย์(Ardenne Abbey massacre) การสังหารหมู่เชลยศึกทหารชาวแคนนาดาในนอร์ม็องดี เขาถูกตัดสินโทษประหารชีวิต ต่อมาก็ได้เปลี่ยนการตัดสินโทษเป็นจำคุกในเรือนจำ เมเยอร์เป็นหนึ่งในอาชญากรสงครามคนสุดท้ายที่ได้รับการปล่อยตัวจากเรือนจำ
ภายหลังจากที่เขาได้ออกจากคุก เมเยอร์ได้กลายเป็นนักเคลื่อนไหวใน HIAG กลุ่มจัดตั้งล็อบบี้โดยเหล่าอดีตสมาชิกระดับชั้นสูงของหน่วยวัฟเฟิน-เอ็สเอ็ส เขาได้รับการบรรยายโดยนักประวัติศาสตร์ว่าเป็นผู้นำของหน่วยวัฟเฟิน-เอ็สเอ็สและเป็นโฆษกของกลุ่ม HIAG ที่มีประสิทธิภาพมากที่สุด ภาพลักษณ์ส่วนใหญ่ของวัฟเฟิน-เอ็สเอ็สที่ไม่สนใจการเมือง กล้าหาญชาญชัยเยี่ยงนักรบ ผู้ที่ไม่มีส่วนเกี่ยวข้องในอาชญากรรมของระบอบนาซี
รายการประกวดความงาม
เป็นรายการประกวดความงามนานาชาติจากทั่วโลก ประกวดความงามหรือประกวดความงามคือการแข่งขันที่มีประเพณีเน้นการตัดสินและการจัดอันดับคุณลักษณะทางกายภาพของผู้เข้าแข่งขัน, แม้ว่าการแข่งขันบางส่วนมีวิวัฒนาการไปยังรวมบุคลิกภาพ, สติปัญญา, ปัญญา, พรสวรรค์และคำตอบสำหรับคำถามของกรรมการเป็นเกณฑ์ตัดสิน คำนี้แทบจะหมายถึงเฉพาะการแข่งขันสำหรับผู้หญิงและเด็กหญิงเช่นงานประกวดความงามระดับนานาชาติของโกลบอลบิวตี้ส์ "แกรนด์สแลมออฟบิวตี้แพจเอ็นท" และบิ๊กโฟร์อินเตอร์เนชันแนลบิวตี้แพจเอ็นทเหตุการณ์ที่คล้ายกันสำหรับผู้ชายหรือเด็กผู้ชายมักจะถูกเรียกโดยชื่ออื่น ๆ และมีแนวโน้มที่จะมีการแข่งขันเพาะกาย
หมี่เยี่ย จอมนางเหนือมังกร
หมี่เยี่ย จอมนางเหนือมังกร (จีน: 羋月傳) () เป็นละครโทรทัศน์ที่กล่าวถึงประวัติของเซวียนไทเฮา นำแสดงโดย ซุน ลี่, หลิว เทา, หม่า ซู, ฟาง จงซิ่น ออกอากาศทางช่อง 3 แฟมิลี่
เซพพ์ ดีทริซ
โยเซฟ "เซพพ์" ดีทริซ (28 พฤษภาคม ค.ศ. 1892 – 21 เมษายน ค.ศ. 1966) เป็นเอ็สเอ็ส-โอเบิร์ช-กรุพเพินฟือเรอร์(พลเอก)ในหน่วยวัฟเฟิน-เอ็สเอ็ส กองกำลังติดอาวุธของหน่วยชุทซ์ชทัฟเฟิล (SS) ผู้บัญชาการของหน่วยไปยังถึงระดับกองทัพในช่วงสงครามโลกครั้งที่สอง ก่อนปี ค.ศ. 1929 เขาได้เป็นคนขับรถและบอดี้การ์ดของอดอล์ฟ ฮิตเลอร์แต่ได้รับการส่งเสริมอย่างรวดเร็วภายหลังจากได้เข้ามีส่วนร่วมในวิสามัญฆาตกรรมประหารชีวิตต่อฝ่ายตรงข้ามทางการเมืองในช่วงการกวาดล้าง ปี ค.ศ. 1934 ที่เป็นที่รู้จักกันคือ คืนมีดยาว ต่อมาเขาได้บัญชาการในกองทัพพันเซอร์ที่ 6 ในช่วงยุทธการตอกลิ่ม ดีทริซไม่ได้เข้าศึกษาเป็นเจ้าหน้าที่เสนาธิการทหารอย่างเป็นทางการ ดีทริซ พร้อมกับพอล เฮาเซอร์ เป็นเจ้าหน้าที่ทหารระดับยศสูงในหน่วยวัฟเฟิน-เอ็สเอ็ส ภายหลังสงคราม เขาได้ถูกคุมขังโดยสหรัฐอเมริกาในฐานะอาชญากรสงครามและต่อมาได้ตกเป็นผู้ต้องหาที่มีส่วนเกี่ยวข้องกับการกวาดล้าง ปี ค.ศ. 1934 โดยเยอรมนีตะวันตก
ปริยังกา โยชิกาวะ
ปริยังกา โยชิกาวะ หรือ ปูริอังกา โยชิกาวะ (; 20 มกราคม ค.ศ. 1994) เป็นผู้เข้าประกวดและได้รับตำแหน่งมิสเวิลด์เจแพน 2016 ทั้งเป็นสุภาพสตรีลูกครึ่งหรือที่เรียกในสังคมญี่ปุ่นว่าฮาฟุ ( ) คนที่สองต่อจากเอเรียนา มิยาโมโตะ มิสยูนิเวิร์สเจแพน 2015 นอกจากนี้ยังมีผู้เข้าประกวดลูกครึ่งที่ครองตำแหน่งชนะเลิศต่อจากเอเรียนา ได้แก่ยูซูเกะ ฟูจิตะ (มิสเตอร์กลอบอลเจแพน 2016) และยูกิ ซาโตะ (มิสเตอร์เวิลด์เจแพน 2016)
ปริยังกามีมารดาเป็นชาวญี่ปุ่น ส่วนบิดาเป็นชาวอินเดียเชื้อสายเบงกาลี เธอเป็นเหลนของประฟุลละจันทระ โฆษ () มุขยมนตรีคนแรกของรัฐเบงกอลตะวันตก
ปริยังกาเกิดที่โตเกียว ประเทศญี่ปุ่น ครั้นเมื่ออายุได้หกขวบจึงย้ายไปที่แซคราเมนโต รัฐแคลิฟอร์เนีย สหรัฐ จนอายุเก้าขวบได้ย้ายไปอยู่เมืองโกลกาตา ประเทศอินเดียเป็นเวลาหนึ่งปีก่อนย้ายกลับญี่ปุ่น ณ ที่นั่น เธอมักถูกล้อเลียนอยู่เป็นนิจเพราะเป็นลูกผสม เธอสามารถพูดภาษาญี่ปุ่น, อังกฤษ และเบงกาลี ก่อนการประกวดมิสเวิลด์เจแพน เธอทำงานเป็นล่าม, เป็นนักศิลปะบำบัด และมีใบอนุญาตให้ฝึกช้าง
ปริยังกาได้รับตำแหน่งเป็นมิสเวิลด์เจแพน 2016 เมื่อวันที่ 6 กันยายน 2016 และเป็นผู้เข้าชิงมงกุฎมิสเวิลด์ 2016ในเดือนธันวาคมปีเดียวกัน ณ สหรัฐ แต่ตกรอบ 20 คนสุดท้าย
สมาคมเฮลิคอปเตอร์นานาชาติ
สมาคมเฮลิคอปเตอร์นานาชาติ (; HAI) คือสมาคมการค้าที่เชี่ยวชาญและไม่แสวงหากำไร องค์การนี้มีสมาชิกทั้งหมดมากกว่า 2,500 คนโดยมาจาก 68 ประเทศ
สมาคมก่อตั้งขึ้นมาในปี พ.ศ. 2491 โดยที่ให้การช่วยเหลือสมาชิกในเรื่องอุตสาหกรรมเฮลิคอปเตอร์โดยตรง เช่น ความก้าวหน้า, การดำเนินการ ด้วยการจัดหาโปรแกรมที่ช่วยเพิ่มความปลอดภัยส่งเสริมความเป็นมืออาชีพและส่งเสริมการมีส่วนร่วมที่ไม่เหมือนใครของเฮลิคอปเตอร์สู่สังคมตามพันธกิจของสมาคม ทุกๆปีสมาคมจะจัดนิทรรศการที่ชื่อว่า เฮลิ-เอ็กโป (Heli-Expo) ขึ้นมา ในปี พ.ศ. 2556 มีผู้เข้าชมทั้งหมด 20,393 คน และยังมีคนจัดบูธทั้งหมด 730 คน
โมเอะไม่เคยตาย
โมเอะไม่เคยตาย () เป็นภาพยนตร์แนวตลกจากประเทศญี่ปุ่น กำกับโดย Daigo Matsui ภาพยนตร์เล่าวิจารณ์เรื่องเพศในญี่ปุ่นผ่านเรื่องราวของหญิงสาวคนหนึ่ง
สิบตรี
สิบตรี (ย่อ ส.ต.) หมายถึง ชั้นยศทางทหารบก เมื่อจบการศึกษาตามหลักสูตรทางกองทัพบกกำหนด แตกต่างจากเหล่าทัพ ทัพเรือ ทัพอากาศ จะมีเครื่องหมายยศ(บัง)ไม่เหมือนกันสิบตรีกองประจำการ หมายถึง พลทหารที่ได้รับการแต่งตั้งให้เป็นพิเศษ จากผู้บังคับบัญชากองฯ พร้อมรับเครื่องหมายบังยศสิบตรี ดูแลผู้ช่วยครูฝึกและดูแลพลทหารรุ่นน้องที่เข้ารับราชการใหม่ มีชั้นยศสูงขึ้นพร้อมได้รับการปรับชั้นเงินเดือนใน ระดับ พ.2 ตามห้วงปีงบประมาณของหน่วยต้นสังกัด จะทำการคัดเลือกจากกำลังพลประเภทนี้
ทหารกองหนุนเป็นนายทหารประทวน
เพาล์ เฮาส์เซอร์
เพาล์ เฮาเซอร์(7 ตุลาคม ค.ศ. 1880 – 21 ธันวาคม ค.ศ. 1972) เป็นผู้บัญชาการระดับยศสูงในหน่วยวัฟเฟิน-เอ็สเอ็สแห่งนาซีเยอรมนี ผู้มีบทบาทสำคัญในช่วงหลังสงครามในความพยายามของเหล่าอดีตสมาชิกของหน่วยวัฟเฟิน-เอ็สเอ็สเพื่อฟื้นฟูประวัติศาสตร์และกฎหมาย
เฮาเซอร์ได้ทำหน้าที่เป็นเจ้าหน้าที่นายทหารในกองทัพปรัสเซียในช่วงสงครามโลกครั้งที่หนึ่งและได้รับตำแหน่งยศเป็นนายพลในไรชส์เฮร์ในช่วงระหว่างสงคราม ภายหลังจากปลดเกษียณ เขาได้เข้าร่วมหน่วยเอ็สเอ็สแห่งนาซีเยอรมนีและได้สร้างประโยชน์ในการจัดตั้งหน่วยวัฟเฟิน-เอ็สเอ็ส ในช่วงสงครามโลกครั้งที่สอง เขาได้ก้าวถึงระดับผู้บัญชาการกองทัพกลุ่ม เขาได้นำทหารหน่วยวัฟเฟิน-เอ็สเอ็สในยุทธการที่คาร์คอฟครั้งที่ 3, ยุทธการที่คูสค์ และการทัพนอร์ม็องดี เฮาเซอร์เป็นเจ้าหน้าที่ระดับสูงในหน่วยวัฟเฟิน-เอ็สเอ็สพร้อมกับเซพพ์ ดีทริซ ซึ่งไม่เหมือนกับดีทริซ เฮาเซอร์นั้นเป็นเจ้าหน้าที่นายทหารระดับมืออาชีพก่อนที่จะเข้าร่วมหน่วยวัฟเฟิน-เอ็สเอ็ส
หลังสงคราม เฮาเซอร์ได้กลายเป็นสมาชิกร่วมก่อตั้งและเป็นโฆษกคนแรกของกลุ่ม HIAG กลุ่มล็อบบี้และองค์กรทหารผ่านศึกที่ได้รับการตรวจสอบใหม่ ก่อตั้งโดยเหล่าอดีตเจ้าหน้าที่ระดับสูงในหน่วยวัฟเฟิน-เอ็สเอ็สในเยอรมนีตะวันตกในปี ค.ศ. 1951 ได้รณนงค์เพื่อฟื้นฟูสิทธทางกฎหมายและเศรษฐกิจของหน่วยวัฟเฟิน-เอ็สเอ็สที่ได้ใช้โฆษณาชวนเชื่อการรณรงค์หลายอย่างเพื่อให้บรรลุเป้าหมาย
เฮาเซอร์ได้แต่งหนังสือสองเล่ม ซึ่งได้รับการตีพิมพ์โดยสำนักพิมพ์ฝ่ายขวา ได้โต้แย้งกับบทบาททางทหารได้อย่างหมดจดของหน่วยวัฟเฟิน-เอ็สเอ็ส และลงความเห็นว่าทหารของตนนั้นเป็น"ทหารเหมือนคนอื่น" ตามชื่อหนังสือเล่มที่สอง ภายใต้การนำของเฮาเซอร์ กลุ่ม HIAG ได้เปลี่ยนภาพลักษณ์ของหน่วยวัฟเฟิน-เอ็สเอ็สให้ถูกเรียกว่าเป็นกองกำลังรวมของยุโรปที่ได้สู้รบอย่างมีคุณธรรมและไม่ได้มีส่วนร่วมในอาชญากรรมสงครามหรือความโหดร้ายของนาซี ความคิดเหล่านี้ได้รับการปฏิเสธโดยนักประวัติศาสตร์
ถนนพิชัย
ถนนพิชัย () เป็นถนนในแขวงดุสิตและแขวงถนนนครไชยศรี เขตดุสิต กรุงเทพมหานคร เป็นถนนสายสั้น ๆ ที่ตัดเป็นเส้นตรง เริ่มต้นจากถนนราชวิถี บริเวณหน้าประตูประสาทเทวฤทธิ์ อันเป็นประตูหนึ่งของอาคารรัฐสภา จากนั้นทอดผ่านถนนสุโขทัยที่แยกขัตติยานี ผ่านบริเวณหน้าที่ทำการพรรคชาติไทยพัฒนา แล้วจึงข้ามคลองสามเสนที่สะพานเทพหัสดิน จากนั้นตัดกับถนนนครไชยศรีที่สี่แยกพิชัย และไปสิ้นสุดที่สามแยกพิชัยซึ่งตัดกับถนนอำนวยสงคราม
ถนนพิชัย เดิมมีชื่อว่า "ถนนพุดตาน" อันเป็นชื่อของเครื่องลายครามจีนที่มีลายดอกพุดตานหรือดอกโบตั๋น เป็นถนนที่สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เหมือนเช่นถนนสายอื่นที่รอบล้อมเขตพระราชฐาน เนื่องจากความนิยมในเครื่องลายครามจีนกำลังเป็นที่เฟื่องฟูในขณะนั้น โดยแบ่งออกเป็น "ถนนพุดตานใน" จากบริเวณสนามหญ้าหน้าพระที่นั่งอภิเศกดุสิต ไปออกประตูกิเลน (ประตูประสาทเทวฤทธิ์ ในปัจจุบัน) และ "ถนนพุดตานเหนือ" จากคลองสามเสนทางด้านเหนือของพระราชวังดุสิต ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว ได้มีประกาศของกระทรวงนครบาล โดยเจ้าพระยายมราช (ปั้น สุขุม) เป็นเสนาบดี ลงวันที่ ๑๖ กุมภาพันธ์ ๒๔๖๒ ให้เปลี่ยนชื่อถนนรอบเขตพระราชฐานที่ได้ชื่อตามเครื่องลายครามจีน ๑๕ สาย ถนนพุดตานก็เป็นหนึ่งในนั้น โดยชื่อ "พิชัย" นั้นตั้งขึ้นเพื่อเป็นเกียรติแก่พระเจ้าบรมวงศ์เธอ พระองค์เจ้าเพ็ญพัฒนพงศ์ กรมหมื่นพิไชยมหินทโรดม องค์ผู้ทรงปรีชาในเรื่องดนตรีไทย และเป็นผู้ประพันธ์เพลง "ลาวดวงเดือน" โดยในระยะแรกถนนพิชัยสะกดว่า "พิไชย" และได้เปลี่ยนมาเป็น "พิชัย" เช่นในปัจจุบันในระยะต่อมา
พระเจ้าสีหสุระแห่งอังวะ
พระเจ้าสีหสุระแห่งอังวะ (, ; หรือ มหาสีหสุระ; 1431–1480) พระมหากษัตริย์ลำดับที่ 11 แห่ง อาณาจักรอังวะ จาก ค.ศ. 1468 ถึง 1480 พระองค์ถูกสืบทอดราชบัลลังก์โดยพระราชโอรสของพระองค์ มังฆ้องที่ 2
พระเจ้าสีหสุระประสูติเมื่อวันที่ 1 พฤษภาคม ค.ศ. 1431 ที่ เมืองแปร เป็นพระราชโอรสของ พระเจ้านรปติที่ 1 พระมหากษัตริย์ลำดับที่ 10 เมื่อครั้งยังเป็นอุปราชแห่งเมืองแปรและ พระนางอตุลสิริมหาราชเทวี ซึ่งเป็น ราชนิกุลอาณาจักรปีนยะ โดยพระองค์เป็นพระราชบุตรองค์ใหญ่จากทั้งหมด 8 พระองค์ของทั้งสองพระองค์
พระเจ้าสีหสุระมีพระขนิษฐาร่วมพระราชมารดาทั้งหมด 5 พระองค์และพระราชอนุชาร่วมพระราชมารดาอีก 2 พระองค์คือ มังกะยอชวา และ ตะโดเมงสอ พระองค์ขณะพระชนมายุเพียง 10 พรรษาได้รับการสถาปนาเป็นรัชทายาทเมื่อพระราชบิดาขึ้นสืบราชบัลลังก์แห่งอังวะในเดือนมกราคม ค.ศ. 1442
พระเจ้าสีหสุระขึ้นสืบราชบัลลังก์แห่งอังวะเมื่อวันที่ 24 กรกฎาคม ค.ศ. 1468 ภายหลังจากการสวรรคตของพระราชบิดาที่เมืองแปรโดยพระเจ้านรปติที่ 1 หลบหนีจากการลอบปลงพระชนม์โดยหนึ่งในพระราชโอรสของพระเจ้าสีหสุระเมื่อ 1 ปีก่อนหน้านั้น โดยพระราชโอรสองค์รองของพระเจ้าสีหสุระแทงพระอัยกาเพราะพระเจ้านรปติที่ 1 มิยินยอมให้เจ้าชายอภิเษกกับพระนัดดาผู้เป็นพระธิดาของเจ้าหญิงแห่ง สะกาย พระเชษฐภคินีองค์ใหญ่ของพระเจ้าสีหสุระ หลังครองราชย์พระเจ้าสีหสุระมิได้ลงโทษพระราชโอรสอีกทั้งยังอนุญาตให้เจ้าชายอภิเษกกับเจ้าหญิง นอกจากนี้พระองค์ได้สถาปนาพระราชโอรสองค์ใหญ่ขึ้นเป็นรัชทายาทซึ่งต่อมาคือ มังฆ้องที่ 2
พระนางอตุลสิริตกพระทัยมากเมื่อพระโอรสของพระนาง พระเจ้าสีหสุระ ซึ่งได้ขึ้นเป็นกษัตริย์อังวะไม่ได้ลงโทษพระโอรสองค์ที่แทงพระเจ้านรปติ พระนางจึงได้สนับสนุนการก่อกบฎของเมืองตองอูแต่การกบฎล้มเหลว อย่างไรก็ตามพงศาวดารไม่ได้กล่าวว่ากษัตริย์ได้ลงโทษพระนางหรือไม่
พระเจ้าสีหสุระสวรรคตเมื่อประมาณเดือนสิงหาคม ค.ศ. 1480 พระชนมายุเพียง 49 พรรษา
ซิ่งทะลุเพดานนรก
ซิ่งทะลุเพดานนรก () เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2007 กำกับโดย แอนดี้ เชิง นำแสดงโดย นาธาน ฟิลิปส์, นาเดีย บจอร์จิน, เอ็ดดี้ กริฟฟิน, แอนกัส แม๊คฟัดเย่น, เดนิส ลอว์ตัน, ทิม มาเธสัน
เรื่องราวของหนุ่มสาวนักซิ่งที่มารวมตัวกันบนท้องถนนอันเป็นสนามประลองความแรงเพื่อช่วงชิงเงินรางวัล 24 ล้านเหรียญ กับการแข่งขันที่ไร้กติกา และกฎหมายก็ไม่มีความสำคัญใดๆ
เจ้าหญิงอาเดรียน ดัชเชสแห่งเบลคิงแง
เจ้าหญิงอาเดรียน ดัชเชสแห่งเบลคิงแง (; 9 มีนาคม พ.ศ. 2561) เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล และเป็นพระราชนัดดาในสมเด็จพระราชาธิบดีคาร์ลที่ 16 กุสตาฟ และสมเด็จพระราชินีซิลเวียแห่งสวีเดน ทรงอยู่ในลำดับที่สิบของการสืบราชสันตติวงศ์สวีเดน
เจ้าหญิงอาเดรียนประสูติเมื่อวันที่ 9 มีนาคม พ.ศ. 2561 ณ โรงพยาบาลดันเดอรีด เทศบาลดันเดอรีด กรุงสต็อกโฮล์ม เป็นพระบุตรพระองค์ที่สามในเจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ กับคริสโตเฟอร์ โอนีล หลังประสูติกาลได้มีการยิงสลุต 21 นัตเพื่อถวายพระพรเจ้านายประสูติใหม่ ณ สต็อกโฮล์ม, กอเทินแบร์ก, ฮาเนอซันด์, คาร์ลสครูนา และโบแดน ต่อมาสมเด็จพระราชาธิบดีคาร์ลที่ 16 กุสตาฟ พระอัยกาได้พระราชทานพระนามเมื่อวันที่ 12 มีนาคมปีเดียวกัน
เจ้าหญิงอาเดรียนทรงเข้าพิธีบัพติศมา ณ โบสถ์น้อยภายในพระราชวังสต็อกโฮล์มเมื่อวันที่ 12 มีนาคม 2561
FOOTBALL FOCUS ฟุตบอล โฟกัส
FOOTBALL FOCUS ฟุตบอล โฟกัส () เป็นรายการโทรทัศน์ประเภทวาไรตี้กีฬาฟุตบอล เดิมทีออกอากาศครั้งแรกทุกวันจันทร์ - ศุกร์ เวลา 22.30 - 23.30 น. และปัจจุบันออกอากาศทุกวันจันทร์ - พฤหัสบดี เวลา 22.30 - 23.30 น. ทางช่อง 5 โดยออกอากาศครั้งแรกเมื่อวันจันทร์ที่ 7 สิงหาคม พ.ศ. 2560 ผลิตโดย "8 MEDIA PRODUCTION HOLDING CO.,LTD." และสามารถรับชมย้อนหลังได้ผ่านทางแอพพลิเคชัน AIS PLAY
เป็นการที่จะมานั่งพูดคุยถึงผลการแข่งขันฟุตบอลในแต่ละลีกหรือเกมระดับทีมชาติไปกับเหล่ากูรูในแวดวงฟุตบอลที่จะมาทำหน้าที่กันทุกสัปดาห์ อาทิ
เป็นการพบปะพูดคุยและได้ร่วมทำกิจกรรมต่างๆ ที่น่าสนใจไปกับเหล่านักเตะระดับโลกในตำนานที่เหล่าแฟนบอลและแฟนรายการชื่นชอบและคลั่งไคล้ อาทิ Winfried Schäfer, Peter Reid, John Barnes, Paul Parker, Quinton Fortune, Mikael Silvestre, Danny Murphy, Steve McManaman, Dietmar Hamann, Ian Rush ฯลฯ
เป็นการนำเสนอผลงานของแต่ละทีมจาก 4 ลีกดังยุโรป (พรีเมียร์ลีก อังกฤษ , ลา ลีกา สเปน , บุนเดสลีกา เยอรมัน และ กัลโช่ เซเรีย อา อิตาลี) มานำเสนอในรูปแบบกราฟฟิกตารางสี่เหลี่ยม 9 ช่องเพื่อให้แฟนบอลได้มีโอกาสตัดสินใจที่จะเลือกเชียร์
เป็นการนำเหล่าดาราเซเลบริตี้หรือนักกีฬาทั่วฟ้าเมืองไทยมาแข่งขันเกมต่างๆ ตลอด 5 วันในแต่ละสัปดาห์
รายชื่อตอนในเกมกลคนอัจฉริยะ (อะนิเมะ)
รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ ดูเอลมอนสเตอร์ ซีรีส์จากยูกิโอ ซึ่งได้ออกอากาศตั้งแต่วันที่ 18 เมษายน ค.ศ. 2000 จนถึงวันที่ 29 กันยายน ค.ศ. 2004 โดยแบ่งออกเป็น 5 ซีซัน
Yu-Gi-Oh!
Yu-Gi-Oh! Duel Monsters
Yu-Gi-Oh!
Yu-Gi-Oh! Duel Monsters
ทอนย่า บ้าให้โลกคลั่ง
ทอนย่า บ้าให้โลกคลั่ง เป็นภาพยนตร์ดราม่าชีวประวัติจากประเทศสหรัฐอเมริกา ออกฉายเมื่อ พ.ศ. 2560 กำกับโดย Craig Gillespie เขียนบทโดย Steven Rogers เล่าเรื่องของนักกีฬาฟิเกอร์สเกต Tonyha Harding
Allison Janney ได้รับรางวัลออสการ์ครั้งที่ 90 สาขานักแสดงสมทบหญิงยอดเยี่ยม จากภาพยนตร์เรื่องนี้
เมืองเก่ากุมภวาปี
เมืองเก่ากุมภวาปี ตั้งที่บ้านน้ำฆ้อง เป็นส่วนหนึ่งของอำเภอกุมภวาปีและเทศบาลตำบลพันดอน
ในปี พ.ศ. 2440 รัชการที่ 5 โปรดเกล้าฯให้กระทรวงมหาดไทย รวมเมืองกุมภวาปี หนองหาน หนองบัวลำภู และบ้านหมากแข้ง ตั้งขึ้นเป็นจังหวัดอุดรธานี เมืองกุมภวาปี จึงมีฐานะเป็นอำเภอ ขึ้นตรงต่อจังหวัดอุดรธานี โดยมีที่ว่าการอำเภอกุมภวาปี ตั้งอยู่ที่บริเวณโรงเรียนชุมชนบ้านน้ำฆ้อง(โรงเรียนอนุบาลกุมภวาปีปัจจุบัน) ตำบลพันดอน ปัจจุบันชาวบ้านนิยมเรียกว่า เมืองเก่า และมีพระประสิทธิสรรพกร(บุปผา สีหะไตร) เป็นนายอำเภอคนแรก แบ่งการปกครองออกเป็น 5 ตำบลใหญ่ คือ ตำบลปะโค ตำบลพันดอน ตำบลอุ่มจาน ตำบลตูมใต้ และตำบลแชแล
ต่อมาระหว่าง พ.ศ. 2468-2472 ร.อ.อ.หลวงนิคมพรรณาเขต (เขียน สีหะอำไพ) นายอำเภอคนที่ 9 ได้ย้ายที่ว่าการอำเภอกุมภวาปีจากบ้านน้ำฆ้อง มาตั้งที่บ้านดงเมือง หรือที่ชาวบ้านเรียกว่า “เมืองใหม่” ตำบลตูมใต้ (ตำบลกุมภวาปี ในบัจจุบัน) โดยมีเหตุผล 4 ประการคือ
เมงสีตูแห่งตองอู
เมงสีตูแห่งตองอู (, ; สิ้นพระชนม์ ค.ศ. 1485) อุปราชแห่งเมืองตองอูจาก ค.ศ. 1481 ถึง 1485 พระองค์ขึ้นเป็นอุปราชแห่งเมืองตองอูหลังจากที่พระบิดาคือ สีตูจอทินแห่งตองอู สิ้นพระชนม์ในการรบเมื่อ ค.ศ. 1481 พระองค์ถูกสังหารโดยพระนัดดา เมงจีโย เนื่องมาจากองค์อุปราชปฏิเสธที่จะให้พระนัดดาอภิเษกกับพระธิดาของพระองค์
พระองค์เป็นพระนัดดา (หลานตา) ของ มังรายกะยอชวา อุปราชแห่งอังวะ
ตำบลพันดอน
ตำบลพันดอนเป็นตำบลในอำเภอกุมภวาปี จังหวัดอุดรธานี
ตำบลพันดอนเป็นตำบลที่ขนาดใหญ่ในอดีต ที่ทำการอำเภอตั้งอยู่ในเขตตำบลพันดอน และ ตำบลพันดอน ได้แบ่งแยกออกเป็น ตำบลผาสุก ตำบลเสอเพลอ
สภาพพื้นที่ทั่วไปของตำบลพันดอนเป็นที่ราบลุ่มซึ่งเป็น ส่วนมากอยู่ทางด้านตะวันออกเหมาะแก่การทำนา มีลำห้วยสำคัญไหลผ่าน 2 สาย คือ ลำห้วยน้ำฆ้อง และลำห้วยกงพาน ทางด้านตะวันตกของตำบลเป็นที่ราบสูง
ตำบลพันดอนแบ่งออกเป็น 20 หมู่บ้าน แบ่งเขตการปกครอง 2 เทศบาล ดังนี้
พื้นที่ตำบลพันดอนอยู่ในความดูแลขององค์กรปกครองส่วนท้องถิ่น 2 แห่ง ได้แก่
พื้นที่ตำบลพันดอนในเขตเทศบาลตำบลพันดอนมีประชากร 5,668 คน และมีบ้าน 2,486 หลังคาเรือน ส่วนพื้นที่ในเขตเทศบาลตำบลกงพานพันดอนมีประชากร 11,742 คน และมีบ้าน 3,169 หลังคาเรือน รวมทั้งตำบลมีประชากร 17,410 คน และมีบ้าน 5,655 หลังคาเรือน
การทัพบอลข่าน (สงครามโลกครั้งที่สอง)
การทัพบอลข่านในสงครามโลกครั้งที่สองได้เริ่มต้นด้วยอิตาลีบุกครองกรีซ เมื่อวันที่ 28 ตุลาคม ค.ศ. 1941 ในช่วงต้นเดือนของปี ค.ศ. 1941 การรุกของอิตาลีถูกสกัดกั้นและโจมตีตอบโต้กลับของกรีซถูกผลักดันเข้าสู่อัลแบเนีย เยอรมนีได้หาทาง,โดยการพัฒนากองกำลังไปยังโรมาเนียและบัลแกเรียเพื่อช่วยเหลืออิตาลีโดยโจมตีกรีซจากทางตะวันออก ในขณะที่กองกำลังภาคพื้นดินและเครื่องบินของอังกฤษได้เข้ามาสมทบป้องกันกรีซ การรัฐประหารในยูโกสลาเวีย เมื่อวันที่ 27 มีนาคม ทำให้ฮิตเลอร์ต้องออกคำสั่งให้ทำการพิชิตยึดครองประเทศนั้น
การบุกครองยูโกสลาเวียโดยเยอรมนีและอิตาลีได้เริ่มต้นขึ้นเมื่อวันที่ 6 เมษายน พร้อมกับยุทธการที่กรีซครั้งใหม่ เมื่อวันที่ 11 เมษายน ฮังการีได้เข้าร่วมบุกครอง เมื่อวันที่ 17 เมษายน ยูโกสลาเวียได้ลงนามสงบศึกและเมื่อวันที่ 30 เมษายน แผ่นดินใหญ่ทั้งหมดของกรีซได้อยู่ภายใต้การควบคุมของเยอรมันหรืออิตาลี เมื่อวันที่ 20 พฤษภาคม เยอรมันได้บุกครองเกาะครีตจากทางอากาศและเมื่อวันที่ 1 มิถุนายน กองกำลังกรีซและอังกฤษที่เหลือทั้งหมดอยู่บนเกาะนั้นได้ยอมจำนน แม้ว่าจะไม่ได้มีส่วนร่วมในการโจมตีในเดือนเมษายน บัลแกเรียได้ครอบครองส่วนหนึ่งของยูโกสลาเวียและกรีซ หลังจากนั้นไม่นานสำหรับส่วนที่เหลือของสงครามในคาบสมุทรบอลข่าน
จอห์น ซัลลิแวน
จอห์น โจเซฟ ซัลลิแวน (เกิด 20 พฤศจิกายน 2502) เป็นนักกฎหมาย และเจ้าพนักงานรัฐบาลกลางชาวอเมริกัน ผู้ดำรงตำแหน่ง รัฐมนตรีช่วยว่าการกระทรวงการต่างประเทศ คนที่ 19 และ รัฐมนตรีช่วยว่าการกระทรวงการต่างประเทศ ด้านการจัดการทรัพยากร คนที่ 4 ซึ่งเป็นคนปัจจุบัน
ก่อนหน้านั้นทำหน้าที่รักษาการรัฐมนตรีว่าการกระทรวงการต่างประเทศตั้งแต่วันที่ 13 มีนาคม 2018 (โดยพฤตินัย) และอย่างเป็นทางการในวันที่ 1 เมษายน 2018 - 27 เมษายน 2018 หลังประธานาธิบดี โดนัลด์ ทรัมป์ ไล่นายเร็กส์ ทิลเลอร์สัน ออก
ซัลลิแวน เกิดและเติบโตที่ บอสตัน, รัฐแมสซาซูเซตส์ จบการศึกษาระดับชั้นมัธยมจากโรงเรียนมัธยมซาเวเรี่ยน เมื่อ พ.ศ. 2520 ได้รับปริญญาศิลปศาสตร์ด้านประวัติศาสตร์และรัฐศาสตร์ จากมหาวิทยาลัยบราวน์ ในปี พ.ศ.2524 และปริญญาเอกด้านกฎหมายจากมหาวิทยาลัยโคลัมเบีย พ.ศ.2529 จากนั้นทำหน้าที่บรรณาธิการวิชาการ ในหนังสือ ""Columbia Law Review"" เขาเคยเป็นเสมียนประจำตัวผู้พิพากษา จอห์น ไมเนอร์ วิซดอม อดีตผู้พิพากษาศาลอุทธรณ์สหรัฐเขตที่ 5 และ เดวิด เซาเทอร์ อดีตผู้พิพากษาศาลฎีกาสหรัฐมาก่อน
เขาและภรรยา, เกรซ โรดิเกรซ มีบุตรด้วยกัน 3 คนและอาศัยอยู่ที่รัฐแมรี่แลนด์ ซัลลิแวน เป็นหลานชายของเอกอัครราชทูตสหรัฐประจำสาธารณรัฐอิสลามอิหร่าน คนสุดท้าย วิลเลี่ยม เอช. ซัลลิแวน
ตั้งแต่ปี พ.ศ.2546 ถึง พ.ศ. 2551 ซัลลิแวน เป็นผู้สนับสนุนโครงการหาเสียงของ ชัค ฟอร์ด (ลงชิงตำแหน่งสมาชิกสภาผู้แทนราษฎรรัฐแมรี่แลนด์ เขตที่8) และ แจ็ค ไรอัน (ลงชิงตำแหน่งวุฒิสมาชิกจาก รัฐอิลลินอยด์)
ซัลลิแวน สาบานตนเข้ารับตำแหน่งรัฐมนตรีช่วยฯ ซึ่ง ผู้พิพากษาศาลฎีกาสหรัฐ จอห์น โรเบิร์ต ประกอบพิธีให้ ประธานาธิบดี โดนัลด์ ทรัมป์ ได้เสนอชื่อของเขาให้เข้าดำรงตำแหน่ง รัฐมนตรีช่วยว่าการกระทรวงการต่างประเทศ และ รัฐมนตรีช่วยว่าการกระทรวงการต่างประเทศ ด้านการจัดการทรัพยากร เมื่อวันที่ 11 เมษายน พ.ศ.2560
และได้รับการรับรองจากวุฒิสภาสหรัฐด้วยคะแนนเสียง 94-6 เมื่อวันที่ 24 พฤษภาคม 2560 ที่ผ่านมา
การทัพบอลข่าน (สงครามโลกครั้งที่หนึ่ง)
การทัพบอลข่านหรือเขตสงครามบอลข่านในสงครามโลกครั้งที่หนึ่งเป็นการสู้รบระหว่างฝ่ายมหาอำนาจกลาง ประกอบด้วยออสเตรีย-ฮังการี บัลแกเรีย เยอรมนี และจักรวรรดิออตโตมันบนฝ่ายหนึ่ง และฝ่ายสัมพันธมิตรประกอบด้วยฝรั่งเศส มอนเตเนโกร รัสเซีย เซอร์เบีย และสหราชอาณาณาจักร (และต่อมาโรมาเนียและกรีซที่อยู่ข้างฝ่ายสัมพันธมิตร) บนอีกฝ่ายหนึ่ง
จอห์น คิว ตัดเส้นตายนาทีมรณะ
จอห์น คิว ตัดเส้นตายนาทีมรณะ () เป็นภาพยนตร์แอคชั่นสัญชาติอเมริกา ที่ออกฉายในปี ค.ศ. 2002 กำกับโดย แอนดี้ เชิง นำแสดงโดย เดนเซล วอชิงตัน, โรเบิร์ต ดูวัล, เจมส์ วู้ดส์, แอนน์ เฮช, คิมเบอร์ลี เอลิซ, เรย์ เลออตต้า
จอห์น คิว อาร์ชิบอล์ด ชายธรรมดาคนหนึ่งที่ทำงานในโรงงาน เขามีครอบครัวที่น่ารัก เดนิส ภรรยา และไมเคิล ลูกชายที่เป็นเสมือนโลกทั้งหมดของเขาเมื่อไมเคิลตกอยู่ในอาการป่วยอย่างรุนแรง ต้องการผ่าตัดเปลี่ยนหัวใจอย่างเร่งด่วน ซึ่งจอห์น คิวไม่สามารถหาเงินได้อีกทั้งกรมธรรม์ประกันชีวิตของเขาก็ไม่ได้ครอบคลุม เขาจึงปฏิญาณว่าจะทำทุกอย่าง เพื่อช่วยให้ลูกชายของเขามีชีวิตอยู่รอด เมื่อเวลาและทางเลือกกำลังจะหมดไป การเดิมพันจึงกลายเป็นความหวังเดียวของเขา เขาจึงยึดห้องฉุกเฉินเป็นที่จับตัวประกันขณะที่จอห์น คิว อยู่กับตัวประกันที่ไม่รู้เรื่องอยู่ภายในห้องฉุกเฉิน ซึ่งหลายคนอยู่ในสภาพที่ต้องการรักษาพยาบาล เขาต้องเผชิญหน้ากับตำรวจนักเจรจาต่อรองตัวประกัน และหัวหน้าตำรวจเลือดร้อนซึ่งต้องการให้เรื่องราวจบลงโดยเร็ว